Tuğba Danışmaz

Tuğba Danışmaz (født 10. september 1999) er en tyrkisk friidrettsutøver som representerer klubben Enka SK. Hun konkurrerer i lengdehopp og tresteg. 
Hun ble U23-europamester i tresteg i 2021, og er fem ganger tyrkisk mester i lengdehopp og tresteg. 


== Idrettskarriere ==


=== 2013 - 2015 ===
Danışmaz kom på tredjeplass i lengdehopp og fjerdeplass i tresteg under det tyrkiske U18-mesterskapet i 2013. Under det tyrkiske U18-mesterskapet innendørs i 2014 kom hun på andreplass i tresteg og tredjeplass i lengdehopp, og under det tyrkiske U18-mesterskapet utendørs kom hun på andreplass i tresteg og fjerdeplass i lengdehopp.I 2015 fikk hun bronse i tresteg under det tyrkiske juniormesterskapet innendørs, og hun kom på sjetteplass i lengdehopp. Utendørs fikk hun sølv i tresteg under det tyrkiske U18-mesterskapet, og hun kom også her på sjetteplass i lengdehopp. Hun deltok i U18-balkanmesterskapet i friidrett 2015, og fikk der sølv i tresteg med ny personlig rekord på 12,27 meter. I lengdehopp kom hun på ellevteplass. Hun deltok også i Sommer-EYOF 2015 (European Youth Olympic Festival), der hun kom på tiendeplass i tresteg.


=== 2016 - 2017 ===
Hun fikk bronse i tresteg under det tyrkiske juniormesterskapet innendørs 2016, og hun kom på femteplass i U20-balkanmesterskapet i friidrett 2016. Året etter vant hun tresteg under det tyrkiske U20-mesterskapet innendørs, og hun fikk sølv i tresteg under U20-balkanmesterskapet i friidrett innendørs 2017. Tyrkia deltok i 1. divisjon under Lag-EM i friidrett 2017, og Danışmaz kom der på niendeplass i tresteg. Under U20-balkanmesterskapet i friidrett 2017 fikk hun sølv i tresteg, og under U20-EM i friidrett 2017 kom hun på ellevteplass.


=== 2018 - 2019 ===
Hun deltok i det tyrkiske U20-mesterskapet innendørs i 2018, og kom der på andreplass i tresteg. Utendørs kom hun på femteplass i tresteg under U20-balkanmesterskapet i friidrett 2018, og hun fikk bronse i tresteg under det tyrkiske mesterskapet i friidrett 2018 (senior).Det første U23-middelhavsmesterskapet i friidrett innendørs ble arrangert i 2019, og Danışmaz kom der på fjerdeplass i tresteg. I februar 2019 fikk hun bronse i både lengdehopp og tresteg under det tyskiske mesterskapet i friidrett innendørs. Klubben hennes, Enka SK, deltok i Europacupen i friidrett for klubblag i 2019, og hun kom der på tredjeplass i lengdehopp og tresteg i 'Gruppe A'. Hun deltok i U23-EM i friidrett 2019 i Sverige, og kom der på andreplass i tresteg, bak Diana Zagainova. Hun vant tresteg under Tyrkisk mesterskap i friidrett 2019, og vant med det sin første nasjonale tittel på seniornivå. I samme mesterskap kom hun på andreplass i lengdehopp. Hun deltok igjen i Lag-EM i friidrett 2019, der Tyrkia deltok i 1. divisjon, og kom der på femteplass i tresteg og sjuendeplass i lengdehopp.


=== 2020 - 2021 ===
I 2020 vant hun lengdehopp under det tyrkiske mesterskapet i friidrett innendørs. Hun kom på sjetteplass i lengdehopp under Balkanmesterskapet i friidrett innendørs 2020, og hun vant tresteg under det tyrkiske mesterskapet i friidrett 2020.Hun vant tresteg under Balkanmesterskapet i friidrett innendørs 2021, med ny personlig rekord på 13,97 meter. Hun deltok i EM i friidrett innendørs 2021, men nådde ikke finalerunden i tresteg. I juni vant hun lengdehopp og tresteg under Tyrkisk mesterskap i friidrett 2021, og hun deltok i Lag-EM i friidrett 2021 (1. divisjon), der hun kom på femteplass i tresteg. Under Balkanmesterskapet i friidrett 2021 fikk hun bronse i tresteg. Den 9. juli vant hun tresteg under U23-EM i friidrett 2021, med ny personlig rekord på 14,09 meter..


== Referanser ==


== Eksterne lenker ==
(en) Tuğba Danışmaz – World Athletics